text: правителството на Съединените американски щати споделя съдържащите се в същото писмо договорености.Моля приемете, уважаеми господа, моите най-дълбоки почитания.Stuart E. EizenstatПосланикNo 43Мисията на Съединените щати към Европейския съюз има честта да поднесе своите почитания на Комисията на европейските общности и желае да информира Комисията, че Съединените американски щати са твърдо решени с времето да прекратят използването на високо обогатен уран в атомната енергия за граждански нужди. За тази цел те подкрепят Програмата за намалено обогатяване в изследователски и изпитателни реактори (Reduced Enrichment for Research and Test Reactors или RERTR) за разработване на ниско обогатени горива за такива реактори и е предложила приемането на политика за управление на отработено ядрено гориво от чуждестранни изследователски реактори, включително възможността за приемане с цел изхвърляне в Съединените щати на гориво с произход от САЩ, отработено от изследователски реактори. Във връзка с последното, Съединените щати са в процес на изготвяне на програмно изявление за влиянието върху околната среда, което ще бъде приключено през 1995 г.Съединените американски щати все пак признават, че може да е необходимо конкретни изследователски реактори в Европейската общност за атомна енергия да използват високо обогатен уран като гориво при определени обстоятелства.Ако за задоволяване на тези нужди Общността иска да предприеме допълнително обогатяване на високо обогатен уран, доставен по предходните споразумения за сътрудничество, Съединените американски щати потвърждават, че ще положат всички усилия за постигане на споразумение с Общността в съответствие с разпоредбите на член 8, параграф 1, буква A относно условията, които ще се прилагат спрямо такова обогатяване.Мисията на Съединените щати към Европейския съюз би искала отново да поднесе на Комисията на Европейските общности своите най-дълбоки почитания.Stuart E. EizenstatПосланикМисия на Съединенитещати към Европейския съюзБрюксел, 7 ноември 1995 г.No 44Брюксел, 7 ноември 1995 г.Почитаемият Sir Leon Brittan, | Почитаемият Christos Papoutsis, |Заместник-председател на Комисията на Европейските общности | Член на Комисията на Европейските общности |Уважаеми господа,Имам честта да се позова на Споразумението за сътрудничество за използването на атомната енергия за мирни цели между Съединените американски щати и Европейската общност за атомна енергия (наричано по-долу "Споразумението САЩ — Евратом"), и по-специално на член 8, параграф 1, буква В, iii) от него.Също така имам честта да потвърдя, че Съединените щати договарят ново споразумение за мирно сътрудничество в областта на атомната енергия с Швейцарската конфедерация и че Съединените щати са готови да предоставят дългосрочно предварително съгласие на Швейцарската конфедерация за превоза в Евратом на облъчен ядрен материал, обхванат от такова споразумение за преработка и съхранение на извлечен плутоний и превръщането му в горивни елементи на МОX. Съединените щати са готови също така, във връзка с новото споразумение за мирно сътрудничество в областта на атомната енергия с Швейцарската конфедерация, да предложат дългосрочно предварително съгласие на Евратом за реекспорта на швейцарски плутоний, включително на плутоний, съдържащ се в горивните елементи на MOX, съгласно Споразумението САЩ — Евратом, до Швейцария за използването му в мирната ядрена програма на тази държава.Моля приемете, уважаеми господа, повторните уверения в моите най-дълбоки почитания.Stuart E. EizenstatПосланикNo 45Мисията на Съединените щати към Европейския съюз поднася своите почитания на Комисията на европейските общности и насочва вниманието на Комисията


text: към Споразумението за сътрудничество за използването на атомната енергия за мирни цели между Съединените американски щати и Европейската общност за атомна енергия, подписано на 7 ноември 1995 г., и по-специално към член 21, параграф 6 от него.Според условията на тази разпоредба плутоният се включва в определението на "специален делящ се материал".В член XX от Устава на Международната агенция за атомна енергия (МААЕ) определението на специален делящ се материал се отнася за плутоний 239, а не за плутоний.Общоизвестен факт, потвърден напр. в параграф 36 от документ INFCIRC 153 на МААЕ, е, че плутоний с изотопен състав на Pu 238, надвишаващ 80 %, не е от значение за целите на гаранциите и може да се изключи от обичайния контрол, прилаган относно специалния делящ се материал.Страните се съгласяват, че приемането на определението за специален делящ се материал в член 21, параграф 6 няма за цел да замести определението на МААЕ или да се намеси в многостранния режим на гаранциите.В съответствие с това страните потвърждават, че в Споразумението не е необходимо да се включва плутоний с изотопен състав на Pu 238, надхвърлящ 80 %.Мисията ще бъде признателна за потвърждение от страна на Комисията, че същата споделя съдържаща се в това писмо договореност.Мисията на Съединените щати към Европейския съюз би искала отново да поднесе своите най-дълбоки почитания на Комисията на Европейските общности.Stuart E. EizenstatПосланикМисия на Съединенитещати към Европейския съюз,Брюксел, 7 ноември 1995 г.+++++ TIFF +++++Брюксел, 7 ноември 1995 г.Комисията на европейските общности поднася своите почитания на Мисията на Съединените американски щати към Европейските общности и има честта да потвърди получаването на писмото с дата 7 ноември 1995 г. на Мисията на Съединените американски щати към Европейските общности относно член 21, параграф 6, копие от което е приложено.Комисията на Европейските общности би искала да съобщи на Мисията на Съединените щати към Европейските общности, че споделя съдържащите се в това писмо договорености.Комисията на Европейските общности се възползва от тази възможност, за да поднесе отново уверение в своите най-дълбоки почитания на Мисията на Съединените американски щати към Европейските общности.За Европейската общност за атомна енергия:Почитаемият Sir Leon BrittanЗаместник-председател на Комисията на Европейските общностиПочитаемият Christos PapoutsisЧлен на Комисията на Европейските общностиNo 46Мисията на Съединените щати към Европейския съюз поднася своите почитания на Комисията на европейските общности и се позовава на Споразумението за сътрудничество за използването на атомната енергия за мирни цели между Съединените американски щати и Европейската общност за атомна енергия, подписано на 7 ноември 1995 г.Секретна ядрена технологияПравителството на Съединените американски щати отбелязва, че Споразумението не предвижда превоз на секретна ядрена технология или на компонент или група от компоненти, които са важни за функционирането на съоръжение за пълно обогатяване на уран, обработване на ядрено гориво или производство на тежка вода. Правителството на Съединените американски щати потвърждава пред Европейската общност за атомна енергия, че секретната ядрена технология, определена като всякаква информация (включително информация интегрирана в съоръжение за производство или използване, или във важна част от такова съоръжение), която не е обществено достояние и която е важна за проектирането, построяването, производството, функционирането или поддръжката на съоръжение за обогатяване на уран или

type: contracts

jurisdiction: EU


text: преработване на ядрено гориво, съоръжение за производство на тежка вода, но не включваща "информация с ограничен достъп" [1], може да бъде превозена в Общността извън рамките на споразумение за сътрудничество съгласно раздели 127 и 128 от Закона за атомната енергия на САЩ. Превозът на съоръжение за преработване, обогатяване или тежка вода или на съществен негов компонент може да се извършва единствено съгласно споразумение за сътрудничество.Технология за производство на реакториПравителството на Съединените американски щати също така потвърждава, че технологията за производство на ядрени реактори може да се превози в Общността извън споразумение за сътрудничество.Ядреният материал, различен от определения в член 21, параграф 5 от Споразумението, напр. цирконият и неговите сплави и съединения, може да се превози от Съединените американски щати до лица и предприятия в Общността извън споразумение за сътрудничество.Правителството на Съединените американски щати отбелязва, че секретната технология и технологията за производство на реактори могат да се превозват от Европейската общност до Съединените щати извън рамките на споразумение за сътрудничество между тях.Мисията на Съединените щати към Европейския съюз би искала отново да поднесе на Комисията на Европейските общности уверения в своите най-дълбоки почитания.Stuart E. EizenstatПосланикМисия на Съединенитещати към Европейския съюз,Брюксел, 7 ноември 1995 г.+++++ TIFF +++++Брюксел, 7 ноември 1995 г.Комисията на Европейските общности поднася своите почитания на Мисията на Съединените американски щати към Европейските общности и има честта да потвърди получаването на писмото от 7 ноември 1995 г. на Мисията на Съединените американски щати към Европейските общности относно секретната ядрена технология и технологията за производство на реактори, копие от което е приложено.Комисията на Европейските общности би искала да уведоми Мисията на Съединените американски щати към Европейските общности, че е взела под внимание съдържанието на това писмо.Комисията на Европейските общности се възползва от тази възможност, за да поднесе отново уверения в своите най-дълбоки почитания на Мисията на Съединените американски щати към Европейските общности.За Европейската общност за атомна енергия:Почитаемият Sir Leon BrittanЗаместник-председател на Комисията на Европейските общностиПочитаемият Christos PapoutsisЧлен на Комисията на Европейските общностиNo 47Брюксел, 7 ноември 1995 г.Почитаемият Sir Leon Brittan, | Почитаемият Christos Papoutsis, |Заместник-председател на Комисията на Европейските общности | Член на Комисията на Европейските общности |Уважаеми господа,Имам честта да се позова на Споразумението за сътрудничество за използването на атомната енергия за мирни цели между Съединените американски щати и Европейската общност за атомна енергия, подписано на днешния ден (наричано по-долу "Споразумението"), и по-точно на член 7, параграф 2 от него, който предвижда, че "неядреният материал, ядреният материал и оборудване, превозени съгласно настоящото споразумение и специалният делящ се материал, използван при производството или произвеждан чрез използването на такива артикули, няма да се използват ... за каквито и да било военни цели".Вследствие от тази разпоредба, всяко сътрудничество на САЩ с Общността или с държава-членка за военни цели трябва задължително да се извърши извън обхвата на Споразумението и ще изиска отделно споразумение за сътрудничество, специално предназначено за подобни военни цели. Мога да потвърдя от името на правителството на Съединените американски щати, че такова ядрено сътрудничество за военни цели с държава-членка ще бъде разгледано когато обстоятелствата го налагат.Моля приемете, уважаеми господа, повторното уверение в


text: моите най-дълбоки почитания.Stuart E. EizenstatПосланик[*] 29. 3. 1996.[1] Капацитетът е изразен в тонове тежък метал годишно.[2] = MOX гориво.[3] = ВОУ гориво.[4] Капацитетът е изразен в тонове тежък метал годишно.[5] = Pu остатъци.[1] Информация с ограничен достъп означава всяка информация относно 1) проектирането, производството или използването на ядрени оръжия, 2) производството на специален делящ се материал, или 3) използването на специален делящ се материал при производството на енергия, но не включва информация на една от страните, която тя е изключила или премахнала от категорията на информацията с ограничен достъп.--------------------------------------------------


text:
 28.8.2014
 BG
 Официален вестник на Европейския съюз
 L 256/9
 РЕШЕНИЕ НА СЪВМЕСТНИЯ КОМИТЕТ НА ЕИП
 No 37/2014
 от 8 април 2014 година
 за изменение на приложение II (Технически правила, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 195/2013 на Комисията от 7 март 2013 г. за изменение на Директива 2007/46/ЕО на Европейския парламент и на Съвета и Регламент (ЕО) No 692/2008 на Комисията по отношение на иновативните технологии за намаляване на емисиите на CO2 от леки превозни средства за превоз на пътници и товари (1) следва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 B точка 45щф (Регламент (ЕО) No 692/2008 на Комисията) и в точка 45щч (Директива 2007/46/ЕО на Европейския парламент и на Съвета) в глава I от приложение II към Споразумението за ЕИП се добавя следното тире:
 „—
 32013 R 0195: Регламент (ЕС) No 195/2013 на Комисията от 7 март 2013 г. (ОВ L 65, 8.3.2013 г., стр. 1).“
 Член 2
 Текстовете на Регламент (ЕС) No 195/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 април 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 април 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 65, 8.3.2013 г., стр. 1.
 (2) Без отбелязани конституционни изисквания.


text:
 Важна правна забележка
 |
 21999A0505(01)
 Официален вестник n° L 117 , 05/05/1999 стр. 0031 - 0034 специално чешко издание глава 11 том 31 стр. 157 - 160 специално испанско издание глава 11 том 31 стр. 157 - 160 специално унгарско издание глава 11 том 31 стр. 157 - 160 специално литвийско издание глава 11 том 31 стр. 157 - 160 LV.ES глава 11 том 31 стр. 157 - 160 MT.ES глава 11 том 31 стр. 157 - 160 PL.ES глава 11 том 31 стр. 157 - 160 SK.ES глава 11 том 31 стр. 157 - 160 специално словенско издание глава 11 том 31 стр. 157 - 160
 19970214Протоколза разширяване на Споразумението за сътрудничество между Европейската общност и страните членки на АСЕАН по отношение на Социалистическа република ВиетнамСЪВЕТЪТ НА ЕВРОПЕЙСКИЯ СЪЮЗ,от една страна,ПРАВИТЕЛСТВОТО НА БРУНЕЙ ДАРУСАЛАМ,ПРАВИТЕЛСТВОТО НА РЕПУБЛИКА ИНДОНЕЗИЯ,ПРАВИТЕЛСТВОТО НА МАЛАЙЗИЯ,ПРАВИТЕЛСТВОТО НА РЕПУБЛИКА ФИЛИПИНИ,ПРАВИТЕЛСТВОТО НА РЕПУБЛИКА СИНГАПУР,ПРАВИТЕЛСТВОТО НА КРАЛСТВО ТАЙЛАНД,иПРАВИТЕЛСТВОТО НА СОЦИАЛИСТИЧЕСКА РЕПУБЛИКА ВИЕТНАМ,от друга страна,КАТО ВЗЕ ПРЕДВИД споразумението за сътрудничество между Европейската икономическа общност и Индонезия, Малайзия, Филипините, Сингапур и Тайланд, страни членки на Асоциацията на нациите от Югоизточна Азия (АСЕАН), подписано на 7 март 1980 г. в Куала Лумпур, чието действие впоследствие беше разпростряно и по отношение на Бруней-Дарусалам на 16 ноември 1984 г., наричано по-нататък "споразумението",КАТО ИМА ПРЕДВИД, че Виетнам, като нов член на Асоциацията на народите от Югоизточна Азия, поиска да се присъедини към споразумението,РЕШИХА да разпрострат действието на споразумението по отношение Виетнам и определиха за тази цел като свои пълномощници:СЪВЕТЪТ НА ЕВРОПЕЙСКИЯ СЪЮЗ:Hans Van Mierloзаместник министър-председател и министър на външните работи на Нидерландия,председателстващ Съвета на Европейския съюзManuel Marin,заместник министър-председател и министър на външните работи на Нидерландия, заместник-председател на Комисията на Европейските общностиПРАВИТЕЛСТВОТО НА БРУНЕЙ-ДАРУСАЛАМ:Принц Mohamed Bolkiahминистър на външните работиПРАВИТЕЛСТВОТО НА РЕПУБЛИКА ИНДОНЕЗИЯ:Ali Alatasминистър на външните работиПРАВИТЕЛСТВОТО НА МАЛАЙЗИЯ:Datuk Abdullah Haji Ahmad Badawiминистър на външните работиПРАВИТЕЛСТВОТО НА РЕПУБЛИКА ФИЛИПИНИ:Domingo L. Siazon, JR.секретар по външните работиПРАВИТЕЛСТВОТО НА РЕПУБЛИКА СИНГАПУР:Професор S. Jayakumarминистър на външните работи,ПРАВИТЕЛСТВОТО НА КРАЛСТВО ТАЙЛАНД:Prachuab Chaiyasanминистър на външните работи,ПРАВИТЕЛСТВОТО НА СОЦИАЛИСТИЧЕСКА РЕПУБЛИКА ВИЕТНАМ:Nguyen Manh Camминистър на външните работи,КОИТО, след като си размениха установените за валидни и съставени в надлежна форма пълномощни,СЕ ДОГОВОРИХА ЗА СЛЕДНОТО:Член 1С настоящия протокол Виетнам се присъединява към споразумението.Член 2Разпоредбите на споразумението и на Протокола по член 1 от споразумението се прилагат по отношение на Виетнам.Член 3Приложението на споразумението по отношение на Виетнам не нарушава приложението на споразумението за сътрудничество между Европейската общност и Социалистическа република Виетнам, подписано на 17 юли 1995 г. и влязло в сила на 1 юни 1996 г.Член 4Настоящият протокол влиза в сила в първия ден от месеца, следващ датата, на която страните се нотифицират взаимно, че процедурите, предвидени за целта, са изпълнени.Член 5Настоящият протокол е изготвен в единадесет екземпляра на английски, гръцки, датски, испански, италиански, немски, нидерландски, португалски, фински, френски и шведски език, като всеки от тези текстове има еднаква сила.Hecho en Singapur, el catorce de febrero de mil novecientos noventa y siete.Udfærdiget i Singapore den fjortende februar nitten hundrede og syvoghalvfems.Geschehen zu Singapur am vierzehnten Februar neunzehnhundertsiebenundneunzig.Έγινε στη Σιγκαπούρη, στις δεκατέσσερις Φεβρουαρίου χίλια εννιακόσια ενενήντα επτά.Done


text: at Singapore on the fourteenth day of February in the year one thousand nine hundred and ninety-seven.Fait à Singapour, le quatorze février mil neuf cent quatre-vingt-dix-sept.Fatto a Singapore, addì quattordici febbraio millenovecentonovantasette.Gedaan te Singapore, de veertiende februari negentienhonderd zevenennegenti.Feito em Singapura, em catorze de Fevereiro de mil novecentos e noventa e sete.Tehty Singaporessa neljäntenätoista päivänä helmikuuta vuonna tuhatyhdeksänsataayhdeksänkymmentäseitsemän.Som skedde i Singapore den fjortonde februari nittonhundranittiosju.Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar+++++ TIFF +++++За правителството на Бруней-Дарусалам+++++ TIFF +++++За правителството на Република Индонезия+++++ TIFF +++++За правителството на правителството на Малайзия+++++ TIFF +++++За правителството на Република Филипини+++++ TIFF +++++За правителството на Република Сингапур+++++ TIFF +++++За правителството на Кралство Тайланд+++++ TIFF +++++За правителството на Социалистическа република Виетнам+++++ TIFF +++++--------------------------------------------------


text:
 15.12.2016
 BG
 Официален вестник на Европейския съюз
 L 341/56
 РЕШЕНИЕ НА СЪВМЕСТНИЯ КОМИТЕТ НА ЕИП
 No 159/2015
 от 11 юни 2015 година
 за изменение на приложение XIII (Транспорт) към Споразумението за ЕИП [2016/2194]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1301/2014 на Комисията от 18 ноември 2014 г. относно техническите спецификации за оперативна съвместимост по отношение на подсистемата „Енергия“ на железопътната система в Съюза (1), поправен с ОВ L 13, 20.1.2015 г., стр. 13, следва да бъде включен в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение XIII към Споразумението за ЕИП се изменя, както следва:
 1.
 В точка 37аж (Решение 2008/284/ЕО на Комисията) и в точка 37гз (Решение 2011/274/ЕС на Комисията) се добавя следното тире:
 „—
 32014 R 1301: Регламент (ЕС) No 1301/2014 на Комисията от 18 ноември 2014 г. (ОВ L 356, 12.12.2014 г., стр. 179), поправен с ОВ L 13, 20.1.2015 г., стр. 13.“
 2.
 След точка 37гм (Решение за изпълнение 2014/880/ЕС на Комисията) се вмъква следното:
 „37гн.
 32014 R 1301: Регламент (ЕС) No 1301/2014 на Комисията от 18 ноември 2014 г. относно техническите спецификации за оперативна съвместимост по отношение на подсистемата „Енергия“ на железопътната система в Съюза (ОВ L 356, 12.12.2014 г., стр. 179), поправен с ОВ L 13, 20.1.2015 г., стр. 13.
 За целите на настоящото споразумение разпоредбите на регламента се четат със следните адаптации:
 След раздел 7.4.2.11.1 от приложението се вмъква следното:
 7.4.2.12.
 Специфични особености на норвежката мрежа
 7.4.2.12.1.
 Оценяване на средното полезно напрежение (6.2.4.1)
 Състояние „P“
 Като алтернатива на оценяването на средното полезно напрежение съгласно EN 50388:2012, точка 15.4, се разрешава показателите на електрозахранването да бъдат оценявани също така чрез:
 —
 Сравнение с еталон, когато решението за електрозахранването е използвано за подобен график или график с по-големи изисквания. Еталонът трябва да е със сходно или по-голямо:
 —
 разстояние до шината с управляемо напрежение (станция с преобразувател на честота),
 —
 импеданс на системата на въздушната контактна линия.
 —
 Груба оценка на Ucpeдно полезно за прости случаи, които водят да увеличена допълнителна възможност за бъдещи товари, свързани с движението.“
 Член 2
 Текстовете на Регламент (ЕС) No 1301/2014, поправен с ОВ L 13, 20.1.2015 г., стр. 13, на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 юни 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 юни 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 356, 12.12.2014 г., стр. 179.
 (*1) Без отбелязани конституционни изисквания.


text:
 17.12.2009
 BG
 Официален вестник на Европейския съюз
 L 334/16
 РЕШЕНИЕ НА СЪВМЕСТНИЯ КОМИТЕТ НА ЕИП
 No 114/2009
 от 22 октомври 2009 година
 за изменение на приложение XXII (Дружествено право) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XXII към Споразумението беше изменено с Решение на Съвместния комитет на ЕИП No 104/2009 от 25 септември 2009 г. (1)
 (2)
 Регламент (ЕО) No 460/2009 на Комисията от 4 юни 2009 г., изменящ Регламент (ЕО) No 1126/2008 относно приемането на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета във връзка с Разяснение 16 на Комитета за разяснения на международните стандарти за финансови отчети (КРМСФО) (2) следва да бъде включен в Споразумението,
 РЕШИ:
 Член 1
 В приложение XXII към Споразумението в точка 10ба (Регламент (ЕО) No 1126/2008 на Комисията) се добавя следното тире:
 „—
 32009 R 0460: Регламент (ЕО) No 460/2009 на Комисията от 4 юни 2009 г. (ОВ L 139, 5.6.2009 г., стр. 6).“
 Член 2
 Текстовете на Регламент (ЕО) No 460/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 23 октомври 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3)
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 22 октомври 2009 година.
 За Съвместния комитет на ЕИП
 Председател
 Oda Helen SLETNES
 (1) ОВ L 304, 19.11.2009 г., стр. 23.
 (2) ОВ L 139, 5.6.2009 г., стр. 6.
 (3) Без отбелязани конституционни изисквания.


text:
 31.12.2020
 BG
 Официален вестник на Европейския съюз
 L 445/5
 СПОРАЗУМЕНИЕ ЗА СЪТРУДНИЧЕСТВО МЕЖДУ ПРАВИТЕЛСТВОТО НА ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ ОТНОСНО БЕЗОПАСНОТО ИЗПОЛЗВАНЕ НА ЯДРЕНАТА ЕНЕРГИЯ ЗА МИРНИ ЦЕЛИ
 Правителството на Обединеното кралство Великобритания и Северна Ирландия, наричано по-нататък „Обединеното кралство“, и Европейската общност за атомна енергия (Евратом), наричана по-нататък „Общността“, и наричани по-нататък заедно „страните“ и поотделно „страна“,
 КАТО ИМАТ ПРЕДВИД, че на 24 януари 2020 г. Обединеното кралство, Европейският съюз („Съюзът“) и Общността сключиха Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия („Споразумението за оттегляне“) и че на тази основа Обединеното кралство се оттегли от Съюза в 23:00 ч. GMT и 00:00 ч. CET на 31 януари 2020 г.,
 КАТО ИМАТ ПРЕДВИД, че в дял IX от Споразумението за оттегляне се предвиждат разпоредби относно Евратом по въпроси във връзка с оттеглянето,
 КАТО ОТБЕЛЯЗВАТ, че Съюзът и Обединеното кралство постигнаха съгласие по Политическата декларация, очертаваща рамката за бъдещите отношения между Европейския съюз и Обединеното кралство след оттеглянето на Обединеното кралство,
 КАТО ПРИЗНАВАТ степента на интеграция между Общността и Обединеното кралство в ядрената област,
 КАТО ПРИЗНАВАТ, че Обединеното кралство, Общността и нейните държави членки са достигнали сравнима висока степен на използване на ядрената енергия за мирни цели, предвидена в съответните им законови и подзаконови нормативни актове относно ядрените гаранции и ядрената сигурност, общественото здраве, ядрената безопасност, радиационната защита, управлението на радиоактивните отпадъци и отработеното гориво и опазването на околната среда,
 КАТО ОТБЕЛЯЗВАТ ангажимента на Обединеното кралство да разработва и внедрява ядрената енергия като част от своя диверсифициран и нисковъглероден енергиен микс,
 КАТО ЖЕЛАЯТ да сключат дългосрочни споразумения за сътрудничество в областта на използването на ядрената енергия за мирни цели и ненасочено към взривове по предвидим и практичен начин, като се вземат предвид нуждите на съответните им програми за ядрена енергия и се улесняват търговията, научноизследователската и развойната дейност, както и други съвместни дейности между Обединеното кралство и Общността,
 КАТО ПРИЗНАВАТ, че Обединеното кралство и Общността се облагодетелстват от сътрудничеството помежду си при използването на ядрената енергия за мирни цели,
 КАТО ПОТВЪРЖДАВАТ ангажимента на страните да гарантират, че международното развитие и използване на ядрената енергия за мирни цели спомага за постигането на целта за неразпространение на ядрени оръжия,
 КАТО ПОТВЪРЖДАВАТ подкрепата на Обединеното кралство, Общността и нейните държави членки за целите на Международната агенция за атомна енергия („МААЕ“) и системата за гаранции на МААЕ, както и желанието си да работят заедно, за да гарантират нейната трайна ефективност,
 КАТО ОТБЕЛЯЗВАТ, че Обединеното кралство и всички държави — членки на Общността, са страни по Договора за неразпространение на ядреното оръжие, сключен във Вашингтон, Лондон и Москва на 1 юли 1968 г. и влязъл принципно в сила на 5 март 1970 г. („Договора за неразпространение“),
 КАТО ПОТВЪРЖДАВАТ подкрепата на страните за целите на Договора за неразпространение и желанието си да насърчават всеобщото присъединяване към Договора за неразпространение,
 КАТО ПРИПОМНЯТ твърдия ангажимент на Обединеното кралство, Общността и нейните държави членки по отношение на неразпространението на ядреното


text:
оръжие, включително засилването и ефективното прилагане на свързаните гаранции и режими за контрол на износа, съгласно които се осъществява сътрудничеството в областта на използването на ядрената енергия за мирни цели между Обединеното кралство и Общността,
 КАТО ПРИЗНАВАТ, че Обединеното кралство, в качеството си на държава, разполагаща с ядрено оръжие съгласно Договора за неразпространение, доброволно е сключило Споразумението между Обединеното кралство Великобритания и Северна Ирландия и Международната агенция за атомна енергия за прилагане на гаранциите в Обединеното кралство Великобритания и Северна Ирландия във връзка с Договора за неразпространение на ядреното оръжие и допълнителния протокол към същото споразумение, сключени във Виена на 7 юни 2018 г. (наричани заедно по-нататък „Споразумение между Обединеното кралство и МААЕ относно гаранциите“),
 КАТО ОТБЕЛЯЗВАТ, че ядрените гаранции се прилагат във всички държави членки на Общността както съгласно Договора за създаване на Европейската общност за атомна енергия („Договора за Евратом“), така и съгласно споразуменията за гаранциите, сключени между Общността, нейните държави членки и МААЕ,
 КАТО ПРИПОМНЯТ твърдия ангажимент на Обединеното кралство, Общността и нейните държави членки по отношение на сигурното използване на ядрените материали като страни по Конвенцията за физическа защита на ядрения материал, сключена във Виена и Ню Йорк на 3 март 1980 г. и влязла принципно в сила на 8 февруари 1987 г., както и на изменението на същата конвенция, сключено във Виена на 8 юли 2005 г. и влязло принципно в сила на 8 май 2016 г. (наричани заедно по-нататък „изменената КФЗЯМ“),
 КАТО ОТБЕЛЯЗВАТ, че Обединеното кралство и всички държави — членки на Общността, участват в Групата на ядрените доставчици,
 КАТО ОТБЕЛЯЗВАТ, че следва да се вземат предвид ангажиментите, поети от Обединеното кралство и всяка от държавите — членки на Общността, в рамките на Групата на ядрените доставчици,
 КАТО ПРИЗНАВАТ, че настоящото споразумение не засяга Споразумението между Обединеното кралство Великобритания и Северна Ирландия, Федерална република Германия и Кралство Нидерландия за сътрудничество в областта на разработването и експлоатацията на процес на разделяне чрез газова центрофуга за производство на обогатен уран, сключено в Алмело на 4 март 1970 г., и Споразумението между правителствата на Обединеното кралство Великобритания и Северна Ирландия, Кралство Нидерландия, Федерална република Германия и Френската република относно сътрудничеството в областта на центрофужната технология, сключено в Кардиф на 12 юли 2005 г.,
 КАТО ПОТВЪРЖДАВАТ подкрепата на Обединеното кралство, Общността и нейните държави членки за международните конвенции относно ядрената безопасност, управлението на радиоактивни отпадъци и отработено гориво, ранното уведомяване за ядрена авария и помощта в случай на извънредни ситуации,
 КАТО ПОТВЪРЖДАВАТ ангажимента на страните за безопасно използване на ядрени материали и съоръжения и за защита на хората и околната среда от вредните въздействия на йонизиращото лъчение; значението, което отдава международната общност на гарантирането на безопасно, добре регулирано и екологосъобразно използване на ядрената енергия; и значението на двустранното и многостранното сътрудничество за установяването на ефективни договорености за ядрена безопасност, както и за укрепването на тези договорености,
 КАТО ПРИЗНАВАТ принципа на непрекъснато подобряване на ядрената безопасност и водещата роля на двете страни в тази област, включително насърчаването на високи стандарти в световен мащаб, и като признават значението за всяка


text:
страна на поддържането на високо равнище на ядрена безопасност,
 КАТО ОТЧИТАТ значението, което страните отдават на научните и технологичните изследвания в областта на ядреното делене и термоядрения синтез за свързани и за несвързани с енергетиката приложения, както и техния взаимен интерес от сътрудничество по този въпрос,
 КАТО ПОТВЪРЖДАВАТ, че с подписването на Споразумението за създаване на Международна организация по термоядрена енергия (ITER) за съвместно изпълнение на проекта ITER (1), Общността пое ангажимент да участва в изграждането и бъдещата експлоатация на проекта ITER (наричан по-нататък „ITER“); участието на Общността се управлява чрез Европейското съвместно предприятие за „ITER“ и развитието на термоядрената енергия (Съвместно предприятие „термоядрен синтез за енергия“), създадено с Решение 2007/198/Евратом на Съвета (2);
 КАТО ОТЧИТАТ, че конкретните ред и условия за участието на Обединеното кралство в проекта ITER или в други дейности чрез Съвместното предприятие „термоядрен синтез за енергия“ и участието на Обединеното кралство като асоциирана държава в програмата на Общността за научни изследвания и обучение, включително финансовото участие, се определят отделно,
 КАТО ПРИЗНАВАТ основния принцип на свободно движение на стоки, продукти и капитали, както и свободата на заетост на специалистите в рамките на вътрешния общ ядрен пазар на Общността,
 КАТО ПРИЗНАВАТ, че споразумението следва да отговаря на международните задължения на Съюза и на Обединеното кралство по силата на споразуменията на Световната търговска организация,
 КАТО ИЗТЪКВАТ ОТНОВО ангажиментите на Обединеното кралство и на държавите — членки на Общността, по отношение на двустранните им споразумения в областта на използването на ядрената енергия за мирни цели,
 СЕ СПОРАЗУМЯХА ЗА СЛЕДНОТО:
 Член 1
 Цел
 1. Целта на настоящото споразумение е да предостави рамка за сътрудничество между страните в областта на използването на ядрената енергия за мирни цели въз основата на взаимна изгода и реципрочност и без да се засягат съответните компетенции на всяка страна.
 2. Сътрудничеството съгласно настоящото споразумение се осъществява изключително за мирни цели.
 3. Артикулите, които са предмет на настоящото споразумение, се използват единствено за мирни цели и не се използват за ядрени оръжия и ядрени взривни устройства, нито за научни изследвания или развойна дейност в областта на ядрените оръжия или други ядрени взривни устройства, или за военни цели.
 Член 2
 Цели
 За целите на настоящото споразумение се прилагат следните определения:
 а)
 „компетентен орган“” означава:
 (i)
 за Обединеното кралство — Министерството на икономиката, енергетиката и индустриалната стратегия и Службата за ядрено регулиране;
 (ii)
 за Общността — Европейската комисия;
 или друг такъв орган, за който съответната страна може по всяко време да уведоми писмено другата страна;
 б)
 „оборудване“ означава артикулите, изброени в раздели 1, 3, 4, 5, 6 и 7 от приложение Б на Групата на ядрените доставчици;
 в)
 „Насоки за трансферите в ядрената област“ означава насоките, изложени в документ на МААЕ INFCIRC/254/Част 1, със съответните му периодични изменения, и прилагани от страните, освен ако е договорено друго след консултации в Съвместния комитет;
 г)
 „интелектуална собственост“ има значението, посочено в член 2 от Конвенцията за създаване на международната организация по интелектуална собственост, сключена в Стокхолм на 14 юли 1967 г., изменена на 28 септември 1979 г., и може да включва по


text:
взаимна договореност между страните и други обекти;
 д)
 „Съвместен комитет“ означава комитетът, създаден съгласно член 19 [Съвместен комитет];
 е)
 „неядрен материал” има значението, определено в приложение Б на Групата на ядрените доставчици;
 ж)
 „приложение Б на Групата на ядрените доставчици“ означава приложение Б към Насоките за трансферите в ядрената област;
 з)
 „ядрен материал“ означава всеки изходен материал или специален делящ се материал, както тези термини са определени в член XX от Устава на МААЕ, сключен в седалището на Организацията на обединените нации на 23 октомври 1956 г. и влязъл в сила на 29 юли 1957 г. („Устав на МААЕ“). Всяко ново определение, дадено от Управителния съвет на МААЕ съгласно член ХХ от Устава на МААЕ, с което се изменя списъкът с материалите, определени като „изходни материали“ или „специални делящи се материали“, придобива сила съгласно настоящото споразумение само ако страните постигнат съгласие след консултации в Съвместния комитет;
 и)
 „мирни цели“ включва използването на ядрени материали, включително ядрени материали, получени чрез един или повече процеса, неядрени материали, оборудване и технологии в области като производството на електрическа енергия и топлинна енергия, медицината, селското стопанство и промишлеността, но не включва производството, научните изследвания или развойната дейност в областта на ядрените оръжия или други ядрени взривни устройства, или военни цели. Военните цели не включват снабдяването на военна база с енергия, идваща от която и да е енергийна мрежа, или производството на радиоизотопи, предназначени за използване за медицински цели във военна болница;
 й)
 „лица“ означава всяко физическо лице, предприятие или друго образувание, по отношение на което се прилагат законовите и подзаконовите нормативни актове в съответната териториална юрисдикция на страните, но не включва самите страни по настоящото споразумение;
 к)
 „технология“ има значението, определено в приложение А към Насоките за трансферите в ядрената област;
 л)
 „преходен период“ има значението, определено в Споразумението за оттегляне; както и
 м)
 „Споразумение за търговия и сътрудничество“ означава Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна, и
 позоваванията в настоящото споразумение на членове са към членове от настоящото споразумение, освен ако е предвидено друго.
 Член 3
 Обхват на сътрудничеството в ядрената област
 1. Сътрудничеството в областта на използването на ядрената енергия за мирни цели, предвидено между страните по силата на настоящото споразумение, може да включва:
 а)
 улесняване на търговията и търговското сътрудничество;
 б)
 доставка на ядрени материали, неядрени материали и оборудване;
 в)
 трансфер на технологии, включително предоставяне на информация във връзка с настоящия член;
 г)
 снабдяване с оборудване и устройства;
 д)
 достъп до оборудване и съоръжения и тяхното използване;
 е)
 безопасно управление на отработено гориво и радиоактивни отпадъци, включително геоложко погребване;
 ж)
 ядрена безопасност и радиационна защита, включително готовност за извънредни ситуации и наблюдение на нивата на радиоактивност в околната среда;
 з)
 ядрени гаранции и физическа защита;
 и)
 използване на радиоизотопи и радиация в селското стопанство, промишлеността, медицината и научните изследвания; по-специално с цел да се сведат до минимум рисковете от недостиг при снабдяването с медицински радиоизотопи и да се подкрепи разработването на нови


text:
технологии и лечения, включващи радиоизотопи, в интерес на общественото здраве;
 й)
 геоложки и геофизични проучвания, разработване, производство, допълнителна преработка и използване на урановите ресурси;
 к)
 регулаторни аспекти на използването на ядрената енергия за мирни цели;
 л)
 научноизследователската и развойна дейност; както и
 м)
 други области, свързани с предмета на настоящото споразумение, които могат да бъдат взаимно определени от страните в писмена форма след консултации в Съвместния комитет.
 2. Сътрудничеството в конкретни области, посочени в параграф 1 от настоящия член, може да се осъществи при необходимост чрез споразумения между правен субект, установен в Обединеното кралство, и правен субект, установен в Общността, като за всеки от тях съответният компетентен орган уведомява другия компетентен орган, че е надлежно оправомощен да извършва такова сътрудничество. Всички подобни споразумения включват разпоредби, които уреждат защитата на правата върху интелектуална собственост, в случай че такива права съществуват или възникнат.
 Член 4
 Форми на сътрудничеството в ядрената област
 Сътрудничеството, описано в член 3 [Обхват на сътрудничеството в ядрената област], може да приеме, но не се ограничава до, следните форми:
 а)
 Трансфер на ядрени материали, неядрени материали, оборудване и технологии;
 б)
 обмен на информация в области от взаимен интерес, като например ядрени гаранции, ядрена безопасност, нива на радиоактивност в околната среда и снабдяване с радиоизотопи;
 в)
 улесняване на обмена, посещенията и обучението на персонал и експерти, включително професионално и специализирано обучение за административен, научен и технически персонал;
 г)
 организиране на симпозиуми и семинари;
 д)
 обмен на научна и техническа информация, помощ и услуги, включително по отношение на научноизследователски и развойни дейности;
 е)
 организиране и участие в съвместни проекти и създаване на съвместни предприятия и съответни двустранни работни групи или проучвания;
 ж)
 улесняване на търговското сътрудничество, свързано с ядрения горивен цикъл, като например доставка на услуги, свързани с ядрения горивен цикъл, включително преработка на уран и изотопно обогатяване; както и
 з)
 други форми на сътрудничество, които могат да бъдат взаимно определени от страните в писмена форма след консултации в Съвместния комитет.
 Член 5
 Артикули, които са предмет на споразумението
 1. Настоящото споразумение се прилага за артикулите, посочени в параграф 2, освен ако:
 а)
 страните определят друго по взаимно съгласие в писмена форма; или
 б)
 се прилага изключение по силата на параграф 4.
 2. Артикулите, посочени в параграф , са следните:
 а)
 ядрени материали, неядрени материали, оборудване или технология, трансферирани между страните или съответни техни лица, било пряко, или през трето лице. Тези ядрени материали, неядрени материали, оборудване или технологии стават предмет на настоящото споразумение в момента на попадането им в териториалната юрисдикция на страната получател, ако страната доставчик е уведомила страната получател за трансфера, а страната получател писмено е потвърдила, че тези артикули се разглеждат или ще бъдат разглеждани като предмет на настоящото споразумение и че предложеният получател, ако той не е страната получател, е упълномощено лице съгласно териториалната юрисдикция на страната получател;
 б)
 ядрени материали, неядрени материали или оборудване, използвани в артикули, които са предмет на настоящото споразумение или произведени чрез използването на такива артикули и които могат да бъдат допълнително определени в административните договорености, установени съгласно член 15 [Административни


text:
договорености];
 в)
 ядрени материали, неядрени материали, оборудване или технологии, определени в съответствие с процедурите, предвидени в административните договорености, установени съгласно член 15 [Административни договорености], като предмет на настоящото споразумение след влизането в сила на настоящото споразумение; както и
 г)
 всякакви други артикули, взаимно определени от страните след консултации в рамките на Съвместния комитет.
 3. Артикулите, спрямо които настоящото споразумение се прилага, както е посочено в параграф 1, остават предмет на разпоредбите на настоящото споразумение, докато в съответствие с процедурите, предвидени в административните договорености, установени съгласно член 15 [Административни договорености], не се определи, че:
 а)
 тези артикули са били повторно трансферирани извън териториалната юрисдикция на страната получател в съответствие с относимите разпоредби на настоящото споразумение;
 б)
 по отношение на ядрените материали — ядрените материали вече са неизползваеми за каквато и да е ядрена дейност от гледна точка на гаранциите, посочени в член 6 [Гаранции], параграф 1, или са станали практически невъзстановими. С цел да се установи кога ядрените материали, които са предмет на настоящото споразумение, вече са неизползваеми или практически не могат да бъдат възстановени за преработване във вид, който е подходящ за каквато и да е ядрена дейност от гледна точка на гаранциите, двете страни приемат решение, изготвено от МААЕ в съответствие с разпоредбите за прекратяване на действието на гаранциите на съответните споразумения за гаранции, по които МААЕ е страна;
 в)
 по отношение на неядрените материали и оборудване – този артикул вече не може да се използва за ядрени цели;
 г)
 този артикул вече не е предмет на настоящото споразумение в съответствие с критериите, определени в административните договорености, установени съгласно член 15 [Административни договорености]; или
 д)
 страните определят друго по взаимно съгласие в писмена форма след консултации в Съвместния комитет.
 4. Технологиите са предмет на настоящото споразумение за всички държави — членки на Общността, с изключение на държавите членки, за които е посочено от Общността в писмено уведомление до Обединеното кралство относно влизането в сила на настоящото споразумение, че тези държави членки са изразили желанието си да не се включват технологиите в рамките на настоящото споразумение. Тези действия не засягат правото на Общността, по-специално правилата относно общия ядрен пазар. Всяка държава членка, във връзка с която е направено уведомление съгласно настоящия параграф, подпомага компетентния орган на Общността при изпълнението на задълженията по настоящото споразумение, що се отнася до трансфера и повторния трансфер на технологии. След консултации в Съвместния комитет уведомлението, посочено в настоящия параграф, може да бъде оттеглено в писмена форма по отношение на всяка засегната държава членка по всяко време, ако тази държава членка е изразила волята си в този смисъл. Практическите условия за прилагането на настоящата разпоредба се определят в административните договорености, установени съгласно член 15 [Административни договорености].
 Член 6
 Гаранции
 1. Ядрените материали, които са предмет на настоящото споразумение, подлежат на следните условия:
 а)
 в Общността — на гаранциите, прилагани от Евратом съгласно Договора за Евратом, и на гаранциите, прилагани от МААЕ съгласно следните споразумения за гаранции, със съответните техни изменения и замени, и в съответствие с Договора за неразпространение:
 (i)
 Споразумението между държавите — членки на


text:
Общността, неразполагащи с ядрени оръжия, Европейската общност за атомна енергия и Международната агенция за атомна енергия, сключено в Брюксел на 5 април 1973 г. и влязло в сила на 21 февруари 1977 г. (документ на МААЕ INFCIRC/193), и Споразумението между Франция, Европейската общност за атомна енергия и Международната агенция за атомна енергия, сключено през юли 1978 г. и влязло в сила на 12 септември 1981 г. (документ на); както и
 (ii)
 допълнителните протоколи на МААЕ INFCIRC/193/Add.8 и INFCIRC/290/Add.1, подписани във Виена на 22 септември 1998 г. и влезли в сила на 30 април 2004 г. въз основа на документ на МААЕ INFCIRC/540 (коригиран текст) (Система за засилени гаранции, част II);
 б)
 в Обединеното кралство:
 (i)
 на вътрешната система за гаранции, прилагана от националния компетентен орган; както и
 (ii)
 на гаранциите на МААЕ съгласно Споразумението за гаранции между Обединеното кралство и МААЕ.
 2. В случай на спиране или на прекратяване по каквато и да е причина на прилагането в Общността или в Обединеното кралство на някое от споразуменията с МААЕ, посочени в параграф 1, съответната страна сключва без забавяне споразумение с МААЕ, което предоставя ефективност и обхват, равностойни на ефективността и обхвата, предоставени със съответните споразумения за гаранции, посочени в параграф 1, букви а) или б) от настоящия член, или, ако това не е възможно:
 а)
 Общността, що се отнася до нея, прилага гаранции, в основата на които е системата за гаранции на Евратом, които предоставят ефективност и обхват, равностойни на ефективността и обхвата, предоставени със споразуменията за гаранции, посочени в параграф 1, буква а), и Обединеното кралство, що се отнася до него, прилага гаранции, които предоставят ефективност и обхват, равностойни на предоставените със споразуменията за гаранции, посочени в параграф 1, буква б);
 б)
 или, ако това не е възможно, страните постигат договорености за прилагането на гаранции, които предоставят ефективност и обхват, равностойни на ефективността и обхвата, предоставени със споразуменията за гаранции, посочени в параграф 1, буква а) или б).
 3. Двете страни се договарят да прилагат в рамките на съответните си юрисдикции стабилна и ефективна система за отчетност и контрол на ядрения материал, която има за цел да гарантира, че ядрените материали, предмет на настоящото споразумение, не се отклоняват от използването им за мирни цели. Надзорът, включително инспекциите в инсталациите, в които се съхраняват ядрените материали, които са предмет на настоящото споразумение, се извършва по такъв начин, че съответните компетентни органи да могат да правят независими заключения и когато е необходимо, да изискват подходящи коригиращи действия и да наблюдават тези действия.
 Член 7
 Физическа защита
 1. Мерки за физическа защита се прилагат по всяко време на равнища, които отговарят поне на критериите, изложени в приложение В към Насоки за трансфер на ядрени материали. В допълнение към посочения документ, при прилагането на мерки за физическа защита Обединеното кралство, Общността, представлявана от Европейската комисия, и правителствата на държавите — членки на Общността, се позовават, когато прилагат мерки за физическа защита, на своите задължения съгласно изменената КФЗЯМ, включително всички изменения, които са в сила за всяка страна, и на препоръките на документа на


text:
МААЕ INFCIRC/225/Rev.5 (Препоръки за ядрена сигурност относно физическата защита на ядрения материал и ядрените съоръжения), включително всяко преразглеждане, освен ако страните са определили друго след консултации в Съвместния комитет.
 2. Превозът на ядрени материали е предмет на разпоредбите на изменената КФЗЯМ, включително всички изменения които са в сила за всяка страна, и на Разпоредбите на МААЕ за безопасен превоз на радиоактивни материали (Норми за безопасност на МААЕ, серия No TS-R-1), включително всяко преразглеждане, освен ако страните са определили друго след консултации в Съвместния комитет.
 Член 8
 Ядрена безопасност
 1. Общността и Обединеното кралство са страни по Конвенцията за ядрена безопасност, сключена във Виена на 17 юни 1994 г. и влязла в сила на 24 октомври 1996 г. (документ на МААЕ INFCIRC/449), Единната конвенция за безопасност при управление на отработено гориво и за безопасност при управление на радиоактивни отпадъци, сключена във Виена на 5 септември 1997 г. и влязла в сила на 18 юни 2001 г. (документ на МААЕ INFCIRC/546), Конвенцията за помощ в случай на ядрена авария или радиационна аварийна обстановка, сключена във Виена на 26 септември 1986 г. и влязла в сила на 26 февруари 1987 г. (документ на МААЕ INFCIRC/336), и на Конвенцията за оперативно уведомяване при ядрена авария, сключена във Виена на 26 септември 1986 г. и влязла в сила на 27 октомври 1986 г. (документ на IAEA INFCIRC/335). Всяко изменение на някоя от горепосочените конвенции се прилага към настоящото споразумение, освен ако някоя от страните е уведомила писмено другата страна, че не приема изменението. Общността, нейните държави членки и Обединеното кралство са одобрили Виенската декларация по ядрена безопасност, приета на 9 февруари 2015 г. (документ на МААЕ INFCIRC/872).
 2. Страните отчитат значението на международното сътрудничество за ефективни договорености за ядрена безопасност и, като признават водещата роля на двете страни в тази област, работят заедно за непрекъснатото подобряване на международните стандарти и конвенции за ядрена безопасност и на тяхното прилагане.
 3. Като признават принципа на непрекъснато подобряване на ядрената безопасност и правото на всяка страна да прилага стандарти за ядрена безопасност и доколкото това не противоречи на развитието на правно обвързващите международни стандарти за ядрена безопасност, всяка страна не отслабва или намалява нивата на защита под тези, предвидени от стандартите за защита и от тяхното прилагане, споделяни от страните в края на преходния период по отношение на ядрената безопасност, радиационната защита, безопасното управление на радиоактивни отпадъци и отработено гориво, извеждането от експлоатация, безопасния превоз на ядрени материали и аварийната готовност и реагиране.
 4. Страните продължават да си сътрудничат, да поддържат редовни контакти и да обменят информация по въпроси, свързани с ядрената безопасност, радиационната защита, аварийната готовност и реагиране и управлението на отработено гориво и радиоактивни отпадъци, включително резултатите от международни партньорски проверки, когато е целесъобразно.
 5. Страните продължават да си сътрудничат по въпросите, обхванати от:
 а)
 установените системи на Общността за мониторинг и обмен на информация относно нивата на радиоактивност в околната среда, включително:
 (i)
 Системата на Европейската общност за ранен обмен на информация в случай на радиационна опасност (ECURIE); както и
 (ii)
 Европейската платформа за обмен


text:
на радиологични данни (EURDEP);
 б)
 създадените експертни консултативни групи в областта на ядрената безопасност, включително Групата на европейските регулатори в областта на ядрената безопасност; както и
 в)
 всякакви други системи или групи на Общността, за които страните могат да споразумеят чрез своите компетентни органи.
 Общността, чрез своя компетентен орган, може да покани Обединеното кралство да участва като трето лице в посочените системи и групи.
 Член 9
 Трансфери, повторни трансфери и улесняване на търговията
 1. Всеки трансфер на ядрени материали, неядрени материали, оборудване или технологии, извършван съгласно дейностите за сътрудничество по силата на настоящото споразумение, се извършва в съответствие с относимите международни ангажименти на Общността, държавите — членки на Общността, и Обединеното кралство във връзка с използването на ядрената енергия за мирни цели, изброени в член 6 (Гаранции) и член 7 (Физическа защита), и във връзка с ангажиментите, поети от отделните държави — членки на Общността, и Обединеното кралство в рамките на Групата на ядрените доставчици, както е посочено в Насоките за ядрените трансфери.
 2. Страните улесняват търговията с артикули, които са предмет на настоящото споразумение, помежду си или между лица, установени в съответните територии на страните с оглед на взаимните интереси на производителите, промишлеността, свързана с ядрения горивен цикъл, предприятията за комунални услуги и потребителите.
 3. Доколкото е възможно практически, страните се подпомагат при закупуването на ядрени материали, неядрени материали, оборудване или технологии от всяка една от страните или от лица в рамките на Общността или под юрисдикцията на Обединеното кралство.
 4. Продължаването на сътрудничеството, предвидено в настоящото споразумение, зависи от взаимно удовлетворяващото прилагане на системата от гаранции и контрол, установена от Общността в съответствие с Договора за Евратом, и на системата от гаранции и контрол, установена от Обединеното кралство.
 5. Разпоредбите на настоящото споразумение не могат да се използват за застрашаване на целостта и безпрепятственото функциониране на общия ядрен пазар на Общността, по-специално за възпрепятстване на свободното движение на стоки и услуги в него или за осуетяване на общата политика на Общността в областта на ядрените доставки.
 6. Трансферите на ядрени материали, неядрени материали, оборудване или технологии и съответните услуги се осъществяват при справедливи търговски условия. Настоящият параграф се прилага, без да се засяга Договорът за Евратом и вторичното законодателство към него, нито законовите и подзаконовите нормативни актове на Обединеното кралство.
 7. Всеки повторен трансфер на ядрени неядрени материали, оборудване или технологии, които са предмет на настоящото споразумение, извън юрисдикцията на страните, се извършва само в рамките на ангажиментите, поети от правителствата на отделните държави — членки на Общността, и Обединеното кралство в рамките на Групата на доставчиците на ядрени материали. По-специално за повторни трансфери на артикули, които са предмет на настоящото споразумение, се прилагат Насоките за трансферите в ядрената област.
 8. Писмените уведомления по отношение на трансферите на артикули, които са предмет на настоящото споразумение, и повторните трансфери на неядрени материали, оборудване и технологии, които са предмет на настоящото споразумение, се обменят в съответствие с процедурите, предвидени в административните договорености, установени съгласно член 15 (Административни договорености).
 9. Неядрените материали, които са предмет на настоящото споразумение, не се трансферират


text:
извън териториалната юрисдикция на страната получател без предварителното писмено съгласие на страната доставчик, освен в съответствие с параграф 11 от настоящия член. Настоящата разпоредба не засяга член 4, [Артикули, които са предмет на настоящото споразумение], параграф 5.
 10. Когато в Насоките за трансфер на ядрени материали се изисква съгласието на страната доставчик, ядрените материали, които са предмет на настоящото споразумение, не се трансферират извън териториалната юрисдикция на страната получател без предварителното писмено съгласие на страната доставчик, освен в съответствие с параграф 11.
 11. При влизането в сила на настоящото споразумение страните разменят списъци на държавите, в които е разрешен повторен трансфер на ядрени материали, неядрени материали, оборудване и технологии от другата страна съгласно параграфи 9 и 10 от настоящия член. Всяка страна уведомява другата страна за промени в своите списъци на държави в съответствие с процедурите, определени в административните договорености, установени съгласно член 15 [Административни договорености].
 12. Когато Обединеното кралство или държава — членка на Общността, трансферира технология, която е предмет на настоящото споразумение, в държава членка, която попада в обхвата на изключението, предвидено в член 5 [Артикули, които са предмет на настоящото споразумение], параграф 4, се прилагат параграфи 7 и 9 от настоящия член. Практическите условия за прилагането на настоящата разпоредба се определят в рамките на административните договорености, установени съгласно член 15 [Административни договорености].
 Член 10
 Обогатяване
 Всяка страна получава писменото съгласие на другата страна преди обогатяването на ядрен материал, който е предмет на настоящото споразумение до 20 % или повече с изотопа уран-235. Ако то бъде дадено, това съгласие трябва да описва условията, при които полученият уран, обогатен до 20 % или повече, може да бъде използван. В административните договорености, установени съгласно член 15 [Административни договорености], могат да бъдат определени допълнителни разпоредби, необходими за улесняване на прилагането на настоящата разпоредба.
 Член 11
 Повторно преработване
 Всяка страна дава съгласието си за повторното преработване от другата страна на ядрено гориво, съдържащо ядрени материали, които са предмет на настоящото споразумение, при условие че преработването се извършва съгласно условията, изложени в приложението [Повторно преработване].
 Член 12
 Сътрудничество в областта на ядреното проучване и развитие
 1. Страните, както и техните агенции, си сътрудничат в областта на научноизследователската и развойната дейност за използването на ядрената енергия за мирни цели, както за производство на енергия, включително развитието на термоядрената енергетика, когато страните имат общи интереси и доколкото те са обхванати от съответните им научноизследователски и развойни програми и дейности. Страните или техните агенции, според случая, могат да разрешат участието в това сътрудничество на научни изследователи и организации от всички научноизследователски сектори, включително университети, лаборатории и частния сектор. Страните, в съответствие със своите законови и подзаконови нормативни актове, се стремят да улеснят това сътрудничество между лицата в тази област.
 2. Сътрудничеството по настоящия член може да включва:
 а)
 участие на Обединеното кралство като трета държава в програмите и дейностите на Общността за научни изследвания и обучение; както и
 б)
 Членството на Обединеното кралство в Съвместното предприятие „термоядрен синтез за енергия“,
 в съответствие с условията, определени в Споразумението за търговия и сътрудничество.
 3. Доколкото това е необходимо,


text:
страните или техните компетентни органи могат да сключат отделни договорености за прилагане, в които се определят конкретните обхват, ред и условия на сътрудничеството, предмет на настоящия член.
 4. Договореностите за прилагане, установени съгласно настоящия член, могат да обхващат, inter alia, разпоредби за финансиране, възлагане на управленски и оперативни отговорности и подробни разпоредби относно разпространението и обмена на информация, както и интелектуалната собственост.
 Член 13
 Обмен на информация и технически експертен опит
 1. Страните насърчават и улесняват подходящия и пропорционален обмен на информация и технически експертен опит помежду си и между съответните си компетентни органи по въпроси, попадащи в обхвата на настоящото споразумение.
 2. Страните могат да си предоставят взаимно, както и на своите компетентни органи и на лица в рамките на Общността или под юрисдикцията на Обединеното кралство, информация с която разполагат, по въпроси, които попадат в обхвата на настоящото споразумение.
 3. Информацията, получена от трето лице при условия, препятстващи допълнителното предоставяне на подобна информация, се изключва от обхвата на настоящото споразумение.
 4. Информацията, за която страната доставчик смята, че има търговска стойност, се предоставя само по реда и условията, определени от страната доставчик.
 5. Страните насърчават и улесняват обмена на информация между лица под юрисдикцията на Обединеното кралство, от една страна, и лица в рамките на Общността, от друга страна, по въпроси, които попадат в обхвата на настоящото споразумение.
 6. Информацията, притежавана от тези лица, се предоставя само с тяхно съгласие и по реда и условията, определени от тях.
 7. Страните вземат всички подходящи предпазни мерки, за да запазят поверителността на информацията, получена в резултат на действието на настоящото споразумение.
 Член 14
 Интелектуална собственост
 1. Страните гарантират адекватна и ефективна защита на създадената интелектуална собственост и на трансферираните технологии съгласно настоящото споразумение в съответствие с относимите международни споразумения и договорености, както и със законовите и подзаконовите нормативни актове, действащи в Обединеното кралство и в Съюза, в Общността или в техните държави — членки.
 2. Настоящото споразумение няма за цел трансфера на интелектуална собственост. Интелектуалната собственост, създадена в рамките на сътрудничеството, предвидено в настоящото споразумение, се разпределя според случая в конкретните споразумения, договорености или договори, свързани с настоящото споразумение.
 Член 15
 Административни договорености
 1. Страните, чрез съответните си компетентни органи, установяват административни договорености за ефективното прилагане на настоящото споразумение. Тези договорености включват процедурите, необходими, за да могат компетентните органи да прилагат и администрират настоящото споразумение.
 2. Административните договорености, установени съгласно настоящия член, могат да бъдат изменяни по взаимно съгласие в писмена форма между компетентните органи.
 3. Административните договорености могат да предвиждат обмен на инвентарни списъци по отношение на артикулите, които са предмет на настоящото споразумение.
 4. Административните договорености могат да определят механизмите за консултации между компетентните органи.
 5. Воденето на отчет на ядрените и неядрените материали, които са предмет на настоящото споразумение, се основава на заменяемостта на ядрените и неядрените материали и върху принципите на пропорционалност и равностойност на ядрените и неядрените материали, посочени в административните договорености, установени съгласно настоящия член.
 Член 16
 Прилагане
 1. Разпоредбите на настоящото споразумение се прилагат добросъвестно и по такъв начин, че да се избегнат


text:
възпрепятстването, забавянето или прекомерната намеса в ядрените дейности в Обединеното кралство и в Общността, и по такъв начин, че да бъде в съответствие с благоразумните управленски практики, изисквани за икономичното и безопасно провеждане на ядрени дейности.
 2. Разпоредбите на настоящото споразумение не се използват с цел преследване на търговски или индустриални предимства, нито за намеса в търговските или индустриалните интереси, независимо дали са местни или международни, на някоя от страните или на упълномощени лица, нито за намеса в ядрената политика на някоя от страните или на държавите — членки на Общността, нито за възпрепятстване на подпомагането на използването на ядрената енергия за мирни цели и ненасочено към взривове, нито за възпрепятстване на движението на артикули, предмет на или обявени за бъдещ предмет на настоящото споразумение, или в рамките на съответната териториална юрисдикция на страните, или между Обединеното кралство и Общността.
 Член 17
 Приложимо право
 1. Предвиденото в настоящото споразумение сътрудничество е в съответствие с относимите законови и подзаконови нормативни актове в сила в Обединеното кралство и в рамките на Съюза и Общността, както и с международните споразумения, сключени от страните, без да се засяга член 18 [Съществуващи споразумения]. По отношение на Общността приложимото право включва Договора за Евратом и неговото вторично законодателство.
 2. Всяка страна носи отговорност спрямо другата за гарантирането, че разпоредбите на настоящото споразумение се приемат и спазват — по отношение на Обединеното кралство — от всички лица под негова юрисдикция, на които е издадено разрешение съгласно настоящото споразумение, а по отношение на Общността — от всички лица в рамките на Общността, на които е издадено разрешение съгласно настоящото споразумение.
 Член 18
 Съществуващи споразумения
 1. Разпоредбите на което и да е действащо двустранно споразумение за ядрено сътрудничество между Обединеното кралство и държави — членки на Общността, се считат за допълващи настоящото споразумение и при необходимост се заменят с разпоредбите на настоящото споразумение.
 2. Настоящото споразумение не представлява допълващо споразумение към Споразумението за търговия и сътрудничество.
 3. Настоящото споразумение се прилага, без да засяга което и да е по-ранно двустранно споразумение между Обединеното кралство, от една страна, и Съюза и Евратом, от друга страна.
 Член 19
 Съвместен комитет
 1. Страните създават съвместен комитет.
 2. Съставът и процедурите, свързани със Съвместния комитет, се определят в административните договорености, установени съгласно член 15 [Административни договорености].
 3. Съвместният комитет заседава редовно, както и по искане на компетентния орган на всяка страна, за да упражнява надзор върху прилагането на настоящото споразумение.
 4. Функциите на Съвместния комитет включват, но не се ограничават до, следното:
 а)
 обмен на информация, обсъждане на най-добри практики, споделяне на опит в прилагането;
 б)
 създаване и координиране на работни групи, действащи в рамките на обхвата на настоящото споразумение;
 в)
 идентифициране, обсъждане и консултиране по технически въпроси;
 г)
 приемане на препоръки за съвместни решения, които да бъдат взети от страните, когато това е предвидено в настоящото споразумение, включително за съвместни решения за изменение настоящото споразумение;
 д)
 функциониране като форум за консултации, включително по отношение на уреждането на спорове;
 е)
 координиране на действията за сътрудничество за използване на ядрената енергия извън областта на


text:
енергетиката, по-специално с цел да се сведат до минимум рисковете от недостиг при снабдяването с медицински радиоизотопи и да се подкрепи разработването на нови технологии и лечения, включващи радиоизотопи, в интерес на общественото здраве; както и
 ж)
 функциониране като технически форум по всякакви други въпроси, свързани с настоящото споразумение.
 Член 20
 Консултации
 По искане на някоя от страните представители на страните се срещат, когато е необходимо, за да проведат консултации в рамките на Съвместния комитет по въпроси, възникващи при тълкуването или прилагането на настоящото споразумение, да упражняват надзор над изпълнението му и да обсъждат договорености за сътрудничество, допълващи предвидените в настоящото споразумение. Тези консултации могат да се осъществяват и под формата на обмен на кореспонденция.
 Член 21
 Уреждане на спорове
 1. Страните обсъждат своевременно в Съвместния комитет всеки спор между тях относно прилагането, тълкуването или изпълнението на настоящото споразумение с оглед разрешаване на спора чрез преговори. Тези обсъждания могат да се осъществяват и под формата на обмен на кореспонденция.
 2. Всеки такъв спор, който не е уреден чрез преговори и задължителни консултации в рамките на Съвместния комитет, се отнася, по искане на една от страните, до арбитражен съд, който е съставен от трима арбитри. Всяка страна определя по един арбитър, като така определените двама арбитри избират трети, който не е гражданин на никоя от страните, за председател.
 3. Ако в рамките на тридесет дни от искането за арбитраж някоя от страните не е посочила арбитър, то другата страна в спора може да поиска председателят на Международния съд да назначи арбитър за тази страна, която все още не е посочила арбитър. Ако в рамките на тридесет дни от посочването или назначаването на арбитри и за двете страни третият арбитър не е избран, всяка страна може да поиска председателят на Международния съд да назначи третия арбитър.
 4. Мнозинството от членовете на арбитражния съд образува кворум, като всички решения се взимат с мнозинство от всички членове на арбитражния съд. Арбитражната процедура се определя от съда. Решенията му са задължителни и за двете страни и се изпълняват от тях. Възнаграждението на арбитрите се изчислява на същата основа като тези на съдиите ad hoc към Международния съд. Всяко арбитражно решение се изпълнява в съответствие с цялото приложимо законодателство на страните и международното право.
 Член 22
 Прекратяване на сътрудничеството в случай на сериозно нарушение
 1. В случай че:
 а)
 някоя от страните или държава — членка на Общността, е в сериозно нарушение на съществено задължение по членове 1 [Цел], 5 [Артикули, които са предмет на настоящото споразумение], 6 [Гаранции], 7 [Физическа защита], 9 [Трансфери, повторни трансфери и улесняване на търговията], 10 [Обогатяване], 11 [Преработване] или 15 [Административни договорености] от настоящото споразумение или други задължения, които могат да бъдат взаимно определени от страните в писмена форма след консултации в Съвместния комитет;; или
 б)
 по-специално, държава — членка на Общността, неразполагаща с ядрено оръжие, детонира ядрено взривно устройство или държава членка на Общността, или Обединеното кралство детонира ядрено взривно устройство, като използва артикул, който е предмет на настоящото споразумение,
 другата страна може, след писмено уведомление за това, да


text:
спре или да прекрати изцяло или частично сътрудничеството по настоящото споразумение. В уведомлението си страната посочва мерките, които счита за сериозно нарушение на задълженията по настоящото споразумение, посочва разпоредбите, които възнамерява да спре или прекрати, както и датата, от която възнамерява да приложи спирането или прекратяването.
 2. Преди някоя от страните да предприеме действия с тази цел, страните се консултират в рамките на Съвместния комитет с оглед разрешаването на спора по взаимно съгласие, включително постигане на решение дали са необходими коригиращи или друг вид мерки, и ако е така – кои мерки да се предприемат, както и за графика, в рамките на който трябва да бъдат взети тези мерки.
 3. Спиране или прекратяване съгласно параграф 1 се предприема само в случай, че коригиращите или друг вид мерки не бъдат приложени в срока, определен от Съвместния комитет, или в случай, че не бъде намерено решение по взаимно съгласие, в рамките на разумен срок, но без забавяне.
 4. Спирането престава да се прилага, когато спиращата страна е убедена, че другата страна спазва задълженията си по настоящото споразумение по своя инициатива или в резултат на решение на арбитражен съд.
 5. В случай на спиране или прекратяване на настоящото споразумение страната доставчик има право да поиска връщането на артикули, които са предмет на настоящото споразумение.
 Член 23
 Изменения
 1. По искане на някоя от страните те могат да провеждат в рамките на Съвместния комитет консултации относно евентуални изменения на настоящото споразумение, особено с оглед на международното развитие в областта на ядрените гаранции.
 2. Настоящото споразумение може да бъде изменено, ако страните постигнат съгласие за това.
 3. Всяко изменение влиза в сила на датата, определена от страните, посредством размяната на дипломатически ноти между страните или чрез техните компетентни органи, според случая, като страните се информират, че са изпълнени съответните вътрешни процедури, необходими за влизането му в сила.
 4. Приложението към настоящото споразумение представлява неразделна част от него и може да бъде изменено в съответствие с настоящия член.
 Член 24
 Влизане в сила и срок на действие
 1. Настоящото споразумение влиза в сила на първия ден от месеца след месеца, в който двете страни са се уведомили взаимно, че са изпълнили съответните си вътрешни изисквания и процедури за установяване на съгласието си да бъдат обвързани.
 2. Настоящото споразумение остава в сила за първоначален срок от 30 години. След това настоящото споразумение се подновява автоматично за допълнителни срокове от по десет години, освен ако някоя от страните най-късно шест месеца преди датата на изтичането на първоначалния тридесетгодишен срок или на всеки допълнителен десетгодишен срок уведоми чрез размяна на дипломатически ноти другата страна за намерението си да прекрати споразумението.
 3. Независимо от спирането, прекратяването или изтичането на срока на действие на настоящото споразумение или на сътрудничество съгласно него, по каквито и да са причини, задълженията по членове 1 [Цел], 5 [Артикули, които са предмет на настоящото споразумение], 6 [Гаранции], 7 [Физическа защита], 9 [Трансфери, повторни трансфери и улесняване на търговията], 10 [Обогатяване], 11 [Преработване], 13 [Обмен на информация и технически експертен опит], 14 [Интелектуална собственост], 15 [Административни договорености],


text:
16 [Прилагане], 17 [Приложимо право], 18 [Съществуващи споразумения], 20 [Консултации], 21 [Уреждане на спорове] и 22 [Прекратяване на сътрудничеството в случай на сериозно нарушение] остават в сила за срока, през който артикулите, които са предмет на горепосочените членове, продължават да се намират на територията на другата страна или където и да било под нейна юрисдикция или контрол, или докато не бъде определено взаимно от страните в съответствие с член 5 (Артикули, които са предмет на настоящото споразумение), че ядрените материали, които са предмет на настоящото споразумение, вече са неизползваеми или са станали практически невъзстановими за преработване във вид, който е подходящ за каквато и да е ядрена дейност, попадаща в обхвата на гаранциите.
 Член 25
 Автентични текстове
 Настоящото споразумение е сключено в два еднообразни екземпляра на английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език. Страните удостоверяват до 30 април 2021 г. автентичността на езиковите версии, различни от английската, чрез размяна на дипломатически ноти.
 (1) ОВ L 358, 16.12.2006 г., стр. 62.
 (2) Решение 2007/198/Евратом на Съвета от 27 март 2007 г. за създаване на Европейско съвместно предприятие за „ITER“ и развитието на термоядрената енергия и за предоставяне на предимства на същото (ОВ L 90, 30.3.2007 г., стр. 58).
 ПРИЛОЖЕНИЕ - ПОВТОРНО ПРЕРАБОТВАНЕ
 Член 1
 Ядрените материали, което са предметна настоящото споразумение, се преработват повторно при спазване на следните условия:
 а)
 повторното преработване се осъществява с цел използването на енергията или управлението на вещества, съдържащи се в отработено гориво, в съответствие с програмата за цикъла на ядрените горива, както е взаимно съгласувана чрез консултации между компетентните органи;
 б)
 когато някоя от страните планира програма за цикъла на ядрените горива, нейният компетентен орган представя описание на предложената програма с подробности относно политическата, правната и регулаторната рамка за повторното преработване или съхранението, превоза и използването на плутоний;
 в)
 възстановеният плутоний се съхранява и използва съгласно програмата за цикъла на ядрените горива, посочена в буква а); както и
 г)
 повторното преработване и използването на възстановения плутоний за други мирни цели и ненасочено към взривове, включително научноизследователска дейност, се осъществява единствено при условията, взаимно определени в писмена форма между страните след консултации съгласно член 2.
 Член 2
 В рамките на 40 дни от получаването на искане от някоя от страните се провеждат консултации в Съвместния комитет:
 а)
 за преглед на действието на настоящото приложение;
 б)
 за обсъждане на изменения на програмата за цикъла на ядрените горива, посочена в член 1 от настоящото приложение;
 в)
 за обсъждане на подобрения на международните гаранции и други техники за контрол, включително създаването на нови и общоприети международни механизми за повторното преработване и плутония; или
 г)
 за обсъждане на предложения за повторното преработване, използването, съхранението и превоза на възстановения плутоний за други мирни цели и ненасочено към взривове, включително научноизследователска дейност.


text:
 Важна правна забележка
 |
 21999D1028(04)
 Официален вестник n° L 277 , 28/10/1999 стр. 0044 - 0045 специално чешко издание глава 11 том 04 стр. 49 - 50 специално испанско издание глава 11 том 04 стр. 49 - 50 специално унгарско издание глава 11 том 04 стр. 49 - 50 специално литвийско издание глава 11 том 04 стр. 49 - 50 LV.ES глава 11 том 04 стр. 49 - 50 MT.ES глава 11 том 04 стр. 49 - 50 PL.ES глава 11 том 04 стр. 49 - 50 SK.ES глава 11 том 04 стр. 49 - 50 специално словенско издание глава 11 том 04 стр. 49 - 50
 Решение на Съвместния комитет на ЕИПNo 109/98от 1 декември 1998 годиназа изменение на приложение IХ (Финансови услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение IX към споразумението е изменено с Решение No 74/98 на Съвместния комитет на ЕИП от 17 юли 1998 г. [1];като има предвид, че е необходимо да се включи в споразумението Директива 98/32/ЕО на Европейския парламент и на Съвета от 22 юни 1998 г. за изменение, по отношение по-специално на ипотеките, Директива 89/647/ЕИО на Съвета относно коефициента за платежоспособност на кредитните институции [2];като има предвид, че адаптациите а) и в) към Директива 89/647/ЕИО на Съвета трябва да бъдат заличени вследствие присъединяването на Австрия, Финландия и Швеция към Европейския съюз, а адаптация б) трябва да се заличи вследствие заместването на член 11, параграф 4 от директивата;като има предвид, че трябва да бъдат включени в споразумението адаптациите на Директива 89/647/ЕИО на Съвета, направени в глава ХI, Б, III, точка 2 от приложение I към Акта относно условията за присъединяването на Република Австрия, Република Финландия и Кралство Швеция, както и корекциите на Договорите за създаването на Европейския съюз [3];като има предвид, че Директива 92/30/ЕИО на Съвета от 6 април 1992 г. относно надзора на кредитните институции на консолидирана основа [4], която е вмъкната като точка 20 от Решението No 7/94 на Съвместния комитет на ЕИП от 21 март 1994 г. [5], трябва също да бъде посочена като акт, изменящ Директива 89/647/ЕИО на Съвета,РЕШИ:Член 1Текстът на точка 18 (Директива 89/647/ЕИО на Съвета) от приложение IX към споразумението се замества от следния текст:"389 L 0647: Директива 89/647/ЕИО на Съвета от 18 декември 1989 г. относно коефициента на платежоспособност за кредитните институции (ОВ L 386, 30.12.1989 г., стр. 14), изменена с:- 392 L 0030: Директива 92/30/ЕИО на Съвета от 6 април 1992 г. (ОВ L 110, 28.4.1992 г., стр. 52),- 1 94 N: Актът, предвиждащ условията за присъединяването на Република Австрия, Република Финландия и Кралство Швеция, както и корекциите на Договорите за създаването на Европейския съюз (ОВ C 241, 29.8.1994 г., стр. 21, коригирано от ОВ L 1, 1.1.1995 г., стр. 1),- 394 L 0007: Директива 94/7/ЕО на Комисията от 15 март 1994 г. (ОВ L 89, 6.4.1994 г., стр. 17),- 395 L 0015:


text: Директива 95/15/ЕО на Комисията от 31 май 1995 г. (ОВ L 125, 8.6.1995 г., стр. 23),- 395 L 0067: Директива 95/67/ЕО на Комисията от 15 декември 1995 г. (ОВ L 314, 28.12.1995 г., стр. 72),- 396 L 0010: Директива 96/10/ЕО на Европейския парламент и на Съвета от 21 март 1996 г. (ОВ L 85, 3.4.1996 г., стр. 17),- 398 L 0032: Директива 98/32/ЕО на Европейския парламент и на Съвета от 22 юни 1998 г. (ОВ L 204, 21.7.1998 г., стр. 26)."Член 2Текстовете на Директива 98/32/ЕО на Европейския парламент и на Съвета и на адаптациите на Директива 89/647/ЕИО на Съвета, направени в глава ХI, Б, III, точка 2 от приложение I към Акта относно условията за присъединяването на Република Австрия, Република Финландия и Кралство Швеция, както и корекциите на Учредителните договори, въз основа на които е създаден Европейския съюз, на исландски и норвежки език, които се прилагат към съответните езикови версии на настоящото решени,е са автентични.Член 3Настоящото решение влиза в сила на 2 декември 1998 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 1 декември 1998 година.За Съвместния комитет на ЕИППредседателN. v. Liechtenstein[1] ОВ L 172, 8.7.1999 г., стр. 53.[2] ОВ L 204, 21.7.1998 г., стр. 26.[3] ОВ C 241, 29.8.1994 г., стр. 21, коригирано с ОВ L 1, 1.1.1995 г., стр. 1.[4] ОВ L 110, 28.4.1992 г., стр. 52.[5] ОВ L 160, 28.6.1994 г., стр. 1.--------------------------------------------------


text:
 23.9.2021
 BG
 Официален вестник на Европейския съюз
 L 337/19
 РЕШЕНИЕ НА СЪВМЕСТНИЯ КОМИТЕТ НА ЕИП No 231/2018
 от 5 декември 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2021/1498]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегиран регламент (ЕС) 2018/828 на Комисията от 15 февруари 2018 година за изменение на Делегиран регламент (ЕС) 2015/68 във връзка с изискванията относно спирачните системи против блокиране на колелата, устройствата за високо налягане за натрупване на енергия и хидравличните съединения от еднопътен тип (1) трябва да бъде включен в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 40б (Делегиран регламент (ЕС) 2015/68 на Комисията) в глава II от приложение II към Споразумението за ЕИП се добавя следното тире:
 „ —
 32018 R 0828: Делегиран регламент (ЕС) 2018/828 на Комисията от 15 февруари 2018 г. (ОВ L 140, 6.6.2018 г., стр. 5)“.
 Член 2
 Текстовете на Делегиран регламент (ЕС) 2018/828 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 декември 2018 година.
 За Съвместния комитет на ЕИП
 Председател
 Oда Helen SLETNES
 Секретари
 на Съвместния комитет на ЕИП
 Hege M. HOFF
 Mikołaj KARŁOWSKI
 (1) ОВ L 140, 6.6.2018 г., стр. 5.
 (*) Без отбелязани конституционни изисквания.


text:
 23.10.2007
 BG
 Официален вестник на Европейския съюз
 L 279/15
 РЕШЕНИЕ No 1/2007 НА СЪВМЕСТНИЯ КОМИТЕТ ЕС — МЕКСИКО
 от 14 юни 2007 година
 относно приложение III към Решение No 2/2000 на Съвместния съвет ЕС — Мексико от 23 март 2000 г. по отношение определянето на понятието „стоки с произход“ и методите за административно сътрудничество
 (2007/676/ЕО)
 СЪВМЕСТНИЯТ КОМИТЕТ,
 като взе предвид Решение No 2/2000 на Съвместния съвет ЕС — Мексико от 23 март 2000 г. (1) (наричано по-долу „Решение No 2/2000“), и по-специално приложение III към него относно определянето на понятието „стоки с произход“ и методите за административно сътрудничество,
 като има предвид, че:
 (1)
 В приложение III към Решение No 2/2000 се установяват правилата за произход на стоките, произведени на територията на страните по споразумението.
 (2)
 Съгласно съвместна декларация V към Решение No 2/2000 Съвместният комитет ще прегледа необходимостта да удължи след 30 юни 2003 г. прилагането на правилата, изложени в бележки 2 и 3 от допълнение II, буква a), ако икономическите условия, които формират базата за установяване на правилата, изложени в тези бележки, продължават. На 22 март 2004 г. Съвместният комитет прие Решение No 1/2004 на Съвместния комитет ЕС — Мексико (2), разширяващо прилагането на правилата за произход, установени в бележки 2 и 3 от приложение III, допълнение II, буква а) от Решение No 2/2000, до 30 юни 2006 г.
 (3)
 Смята се уместно да се удължи още веднъж, на временна основа, прилагането на правилата за произход, установени в бележки 2 и 3 от приложение III, допълнение II, буква а) от Решение No 2/2000, като по този начин се осигури продължението на използването на взаимните изгоди, осигурени от посоченото решение.
 (4)
 Съгласно съвместна декларация VI към Решение No 2/2000 Съвместният комитет ще удължи след 31 декември 2002 г. правилата за произход, установени в бележка 4 от приложение III, допълнение II, буква а) от Решение No 2/2000, докато приключи текущият кръг от многостранни преговори в рамките на Световната търговска организация (СТО).
 (5)
 Чрез Решение No 1/2002 на Съвместния комитет ЕС — Мексико от 20 декември 2002 г. (3) прилагането на правилата за произход, установени в бележка 4 от приложение III, допълнение II, буква а) от Решение No 2/2000, бе удължено до 31 декември 2004 г. Понастоящем преговорите в СТО не са приключили и поради това е необходимо да се удължи още веднъж прилагането на тези правила за произход, като по този начин се осигури продължаването на използването на взаимните изгоди, предоставени от Решение No 2/2000.
 (6)
 Методът за управление, който се използва понастоящем за разпределение на годишните квоти, установен в приложение III, допълнение II към Решение No 2/2000, за стоки, разпределени в позиции от 5208 до 5212, 5407 и 5408, от 5512 до 5516, 5801, 5806 и 5811 от Хармонизираната система, които се изнасят от Общността за Мексико, следва да бъде променен от сегашната тръжна процедура на принципа „първи дошъл, първи обслужен“ с цел да се опрости достъпът до такива квоти и да се постигне по-висока степен на утилизация.
 (7)
 Методът за управление, който се използва понастоящем за разпределение на


text:
годишните квоти, установен в бележка 9 от приложение III, допълнение II, буква а) от Решение No 2/2000, за стоки, разпределени в позиции от 6402 до 6404 от Хармонизираната система, които се изнасят от Общността за Мексико, следва да бъде променен от сегашната тръжна процедура на принципа „първи дошъл, първи обслужен“ с цел да се опрости достъпът до такива квоти и да се постигне по-висока степен на утилизация.
 (8)
 Правилото за произход, изложено в приложение III, допълнение II към Решение No 2/2000, за продукти от позиция 1904 от Хармонизираната система следва да бъде изменено, за да позволява използването на сорта царевица без произход Zea indurata в производството на продукти, спадащи към тази позиция.
 (9)
 Правилото за произход, изложено в приложение III, допълнение II към Решение No 2/2000, за стоки от позиция 7601 от Хармонизираната система следва да бъде променено, за да позволява придобиването на произход чрез различни производствени процеси,
 РЕШИ :
 Член 1
 Правилата за произход, изложени в приложение III, допълнение II, буква а), бележки 2 и 3 от Решение No 2/2000, се прилагат до 30 юни 2009 г. вместо правилата за произход, изложени в приложение III, допълнение II към посоченото решение.
 Член 2
 Правилата за произход, изложени в приложение III, допълнение II, буква а), бележка 4 от Решение No 2/2000, се прилагат до приключване на текущия кръг от преговори в рамките на СТО вместо правилата за произход, изложени в приложение III, допълнение II към споменатото решение.
 Член 3
 1. Текстът на бележките под линия в приложение III, допълнение II към Решение No 2/2000 относно стоки от позиции от 5208 до 5212, 5407 и 5408, от 5512 до 5516, 5801, 5806 и 5811 от Хармонизираната система се заменя от текста, съдържащ се в приложение I към настоящото решение.
 2. Добавя се бележка 13 към приложение III, допълнение II, буква а) от Решение No 2/2000, чийто текст се съдържа в приложение I към настоящото решение.
 Член 4
 Текстът на бележка 9 от приложение III, допълнение II, буква а) от Решение No 2/2000 се заменя с текста, съдържащ се в приложение II към настоящото решение.
 Член 5
 Правилото за произход, изложено в приложение III, допълнение II към Решение No 2/2000 за стоки от позиция 1904 от Хармонизираната система, следва да бъде заменено с текста, съдържащ се в приложение III към настоящото решение.
 Член 6
 Правилото за произход, изложено в приложение III, допълнение II към Решение No 2/2000 за стоки от позиция 7601 от Хармонизираната система, следва да бъде заменено с текста, съдържащ се в приложение IV към настоящото решение.
 Член 7
 Настоящото решение влиза в сила в деня, в който страните си обменят писмени уведомления, удостоверяващи завършването на своите съответни правни процедури.
 Член 1 се прилага от 1 юли 2006 година.
 Член 2 се прилага от 1 януари 2005 година.
 Съставено в Брюксел на 14 юни 2007 година.
 За Съвместния комитет
 Tomás DUPLÁ DEL MORAL
 (1) ОВ L 157, 30.6.2000 г., стр. 10 и ОВ L 245, 29.9.2000 г., стр. 1 (приложения). Решение, последно изменено с Решение No 3/2004 на Съвместния комитет ЕС


text:
— Мексико (ОВ L 293, 16.9.2004 г., стр. 15).
 (2) ОВ L 113, 20.4.2004 г., стр. 60.
 (3) ОВ L 44, 18.2.2003 г., стр. 97.
 ПРИЛОЖЕНИЕ I
 (съгласно член 3)
 Текст на бележките под линия в приложение III, допълнение II към Решение No 2/2000 относно стоките от позиции от 5208 до 5212, 5407 и 5408, от 5512 до 5516, 5801, 5806 и 5811 от Хармонизираната система
 Бележка под линия към позиции от 5208 до 5212 от хармонизираната система
 Правилото за печат се прилага само за износ от ЕС към Мексико в рамките на обща годишна квота от 2 000 000 m2. Тази квота ще бъде разпределена от Мексико на принципа „първи дошъл, първи обслужен“. Виж бележка 13 от допълнение II, буква а).
 Бележка под линия към позиции 5407 и 5408 от хармонизираната система
 Правилото за печат се прилага само за износ от ЕС към Мексико в рамките на обща годишна квота от 3 500 000 m2. Тази квота ще бъде разпределена от Мексико на принципа „първи дошъл, първи обслужен“. Виж бележка 13 от допълнение II, буква а).
 Бележка под линия към позиции от 5512 до 5516 от хармонизираната система
 Правилото за печат се прилага само за износ от ЕС към Мексико в рамките на обща годишна квота от 2 000 000 m2. Тази квота ще бъде разпределена от Мексико на принципа „първи дошъл, първи обслужен“. Виж бележка 13 от допълнение II, буква а).
 Бележка под линия към позиции 5801, 5806 и 5811 от хармонизираната система
 За позиции 5801, 5806 и 5811 от Хармонизираната система правилото за печат се прилага само за износ от ЕС към Мексико в рамките на обща годишна квота от 500 000 m2. Тази квота ще бъде разпределена от Мексико на принципа „първи дошъл, първи обслужен“. Виж бележка 13 от допълнение II, буква а).
 Текст на бележка 13 от приложение III, допълнение II, буква а) от Решение No 2/2000
 Бележка 13
 Мексико разпределя запълването на годишните квоти, установени в допълнение II за стоки от позиции от 5208 до 5212, 5407 и 5408, от 5512 до 5516, 5801, 5806 и 5811 на принципа „първи дошъл, първи обслужен“.
 Съвместният комитет прави преглед през 2009 г. на годишните квоти, за да ги приспособи с оглед на придобития опит от тяхното управление и двустранния търговски обмен.
 ПРИЛОЖЕНИЕ II
 (съгласно член 4)
 Текст на бележка 9 от приложение III, допълнение II, буква а) от Решение No 2/2000
 Бележка 9
 За позиции 6402, 6403 и 6404.
 Позиция от Хармонизираната система
 Описание на стоката
 Работа или обработка, извършени с материали без произход, което дава статут на стока с произход
 (1)
 (2)
 (3) или (4)
 От 6402 до 6404
 Обувни изделия от пластмаса, кожа и текстил
 Производство от материали от всяка позиция освен от съставни материали от горни части на обувки, прикрепени към вътрешни подметки или други видове подметки от позиция 6406
 Това правило ще предостави произход само на стоки, изнасяни от ЕС към Мексико в рамките на следните годишни квоти за всяка позиция.
 6402
 120 000 чифта
 6403, само за чифтове с митническа стойност


text:
над 20 USD
 250 000 (чифта дамски обувки)
 250 000 (чифта мъжки обувки)
 125 000 (чифта детски обувки)
 6404
 120 000 чифта
 Мексико разпределя използването на тези годишни квоти на принципа „първи дошъл, първи обслужен“.
 Съвместният комитет ще направи преглед през 2009 г. на условията, установени в настоящата бележка, за да я приспособи с оглед на придобития опит от управлението на квотите, като се стреми да постигне едно ефективно използване на предлаганите търговски възможности.
 ПРИЛОЖЕНИЕ III
 (съгласно член 5)
 Правило за произход, изложено в приложение iii, допълнение ii към решение No 2/2000 за стоки от позиция 1904 от хармонизираната система
 Позиция от Хармонизираната система
 Описание на стоката
 Работа или обработка, извършени с материали без произход, което дава статут на стока с произход
 (1)
 (2)
 (3) или (4)
 1904
 Приготвени храни, получени чрез разширяването или печенето на зърно или зърнени продукти (например корнфлейкс); зърнени храни (освен царевица на зърна) под формата на зърна или под формата на корнфлейкс или други преработени зърна (освен брашно, булгур и едро смляно брашно); предварително приготвени или подготвени по друг начин, които не са споменати или включени другаде
 Производство:
 —
 от материали, които не се съдържат в позиция 1806,
 —
 в които всички зърнени съставки и брашно (освен твърда пшеница и царевица Zea indurata и техните деривати), които се използват, трябва да бъдат добити като цели съставки,
 —
 в които стойността на всякакви използвани материали от глава 17 не надвишава 30 % от цената на производител на стоката
 ПРИЛОЖЕНИЕ IV
 (съгласно член 6)
 Правило за произход, изложено в приложение III, допълнение II към Решение No 2/2000 за стоки от позиция 7601 от Хармонизираната система
 Позиция от Хармонизираната система
 Описание на стоката
 Работа или обработка, извършена с материали без произход, която дава статут на стока с произход
 (1)
 (2)
 (3) или (4)
 7601
 Необработен алуминий
 Производство:
 —
 от материали от всяка позиция освен тази на стоката, и
 —
 в които стойността на всякакви използвани материали не надвишава 50 % от цената на производител на стоката
 или
 Производство чрез термална или електролитна обработка от нелегиран алуминий


text:
 10.7.2008
 BG
 Официален вестник на Европейския съюз
 L 182/40
 РЕШЕНИЕ НА СЪВМЕСТНИЯ КОМИТЕТ НА ЕИП
 No 38/2008
 от 14 март 2008 година
 за изменение на приложение XXI (Статистика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XXI към Споразумението бе изменено с Решение на Съвместния комитет на ЕИП No 18/2008 от 1 февруари 2008 г. (1)
 (2)
 Регламент (ЕО) No 1322/2007 на Комисията от 12 ноември 2007 г. за прилагане на Регламент (ЕО) No 458/2007 на Европейския парламент и на Съвета относно Европейската система за интегрирана статистика на социалната закрила (ESSPROS) по отношение на подходящите формати за предаване на данни, резултати, които да бъдат предавани, и критерии за измерване на качеството за базовата система на ESSPROS и модула за бенефициерите на пенсии (2) следва да бъде включен в Споразумението.
 (3)
 Регламент (ЕО) No 1334/2007 на Комисията от 14 ноември 2007 г. за изменение на Регламент (ЕО) No 1749/96 относно първоначалните мерки за прилагане на Регламент (ЕО) No 2494/95 на Съвета относно хармонизираните индекси на потребителските цени (3) следва да бъде включен в Споразумението,
 РЕШИ:
 Член 1
 Приложение XXI към Споразумението се изменя, както следва:
 1.
 След точка 18ф (Регламент (ЕО) No 458/2007 на Европейския парламент и на Съвета) се добавя следната точка:
 „18фа
 .32007 R 1322: Регламент (ЕО) No 1322/2007 на Комисията от 12 ноември 2007 г. за прилагане на Регламент (ЕО) No 458/2007 на Европейския парламент и на Съвета относно Европейската система за интегрирана статистика на социалната закрила (ESSPROS) по отношение на подходящите формати за предаване на данни, резултати, които да бъдат предавани, и критерии за измерване на качеството за базовата система на ESSPROS и модула за бенефициерите на пенсии (ОВ L 294, 13.11.2007 г., стр. 5).“
 2.
 В точка 19б от Регламент (ЕО) No 1749/96 на Комисията) се добавя следното тире:
 „—
 32007 R 1334: Регламент (ЕО) No 1334/2007 на Комисията от 14 ноември 2007 г. (ОВ L 296, 15.11.2007 г., стр. 22).“
 Член 2
 Текстовете на Регламент (EО) No 1322/2007 и Регламент (ЕО) No 1334/2007 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 15 март 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 14 март 2008 година.
 За Съвместния комитет на ЕИП
 Председател
 Alan SEATTER
 (1) ОВ L 154, 12.6.2008 г., стр. 36.
 (2) ОВ L 294, 13.11.2007 г., стр. 5.
 (3) ОВ L 296, 15.11.2007 г., стр. 22.
 (4) Без отбелязани конституционни изисквания.